1. **Miért fejlettebb Olaszország északi része a délinél?**

Észak-Olaszország gazdasági sikerei részben az Európán belüli fekvésének köszönhető. Az Alpokhoz, Nyugat- és Közép-Európához való kö­zelsége lehetővé tette, hogy korán és intenzíven bekapcsolódjon a kontinens kereskedelmi hálózatába. Dél-Olaszországgal ellentétben északon bőségesen rendelkezésre áll a víz a mezőgazdasághoz és az energiatermeléshez is. A Pó-alföld egyrészt jól művelhető földeket, másrészt**közlekedési folyosót** is jelent a kereskedelem számára.

Olaszország déli részének GDP-je az északi országrész GDP-jének nagyjából az 50%-a.

1. **Melyek Olaszország legjelentősebb városai és mi jellemzi gazdasági életüket?**

Milánó – É-Olaszo., a divat nemzetközi városa, pénzügyi központ, első számú gazdasági ágazat: szolgáltatás. Információs technológiai cégek, biztosítók, reklámügynökségek működnek a városban.

Torino – Fiat járműgyár otthona, Az acélgyártás, a vegyipar és a járműgyártás hagyományos székhelye. Világhírű autómárkákat gyártanak itt: FIAT, Alfa Romeo, Lancia, Iveco. Egyre nagyobb szerepet kapnak a szolgáltatások.

Genova – a legforgalmasabb olasz kikötőváros, ahol kiemelkedő az importalapanyagokra épült kohászat, kőolaj-finomítás és vegyipar

Milánó, Torino, Genova alkotja az „olasz ipari háromszög”-et

Róma – fontos a turizmus, a tengerparti üdülőövezetek látogatottsága mellett a kulturális turizmus is egyre erősödik Olaszországban. A városlátogatások elsődleges célpontja Róma. Sok nemzetközi vállalat is ide tette a székhelyét.

Nápoly – Forgalmas kikötő, az importalapanyagokra épült kohászata és kőolaj-feldolgozása veszített jelentőségéből. Fejlődését hátráltatja a feketemunka nagy aránya és a befolyásos helyi maffiaszervezet.